ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்கள், தனியார் மருத்துவமனைகள் வசம் 3.03 கோடி கொவிட் தடுப்பூசிகள்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு இதுவரை, 56.76 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், கூடுதலாக 5,00,240 தடுப்பூசிகள் வழங்கப்படவிருக்கின்றன.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 54,02,53,875 டோஸ் தடுப்பூசி  பயன்படுத்தப்பட்டுள்ளன.
சுமார் 3.03 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746009
----
(Visitor Counter : 154
பஞ்சாயத்து ராஜ் அமைச்சகம்
ஊரகப் பகுதிகளில் கொவிட்- 19 பெருந்தொற்றின் பரவலைக் கட்டுப்படுத்துவது சம்பந்தமாக மாநில அரசுகளுக்கு பஞ்சாயத்து ராஜ் அமைச்சகம் கடிதம்
ஊரக இந்தியாவில் கொவிட்-19 பெருந்தொற்றின் பரவலைக் கட்டுப்படுத்துவதற்குத் தேவையான நடவடிக்கைகளை மேற்கொள்ளுமாறு அனைத்து மாநில அரசுகளுக்கும் மத்திய பஞ்சாயத்து ராஜ் அமைச்சகம் கடிதம் எழுதியுள்ளது. கொவிட்-19 தொற்றைக் கட்டுப்படுத்த, பஞ்சாயத்துகள்/ ஊரக உள்ளாட்சி அமைப்புகளுக்கு சவாலை எதிர் கொள்வது தொடர்பாகவும், தலைமைப் பண்பை வழங்குவது குறித்தும் விழிப்புணர்வு ஏற்படுத்துமாறு அமைச்சகம் ஆலோசனை விடுத்துள்ளது.
மத்திய சுகாதார மற்றும் குடும்ப நல அமைச்சகம், மருத்துவர்கள், மருத்துவமனை வழங்கியுள்ள ஆலோசனைகளைப் பின்பற்றி ஊரக சமூகத்தினரிடையே அவற்றின் தன்மை மற்றும் தடுப்பு நடவடிக்கைகள் குறித்தும், அதேவேளையில் தவறான கருத்துக்கள் மற்றும் நம்பிக்கைகளை நீக்கும் வகையிலும் விரிவான பிரச்சாரம் மேற்கொள்ளுமாறு அமைச்சகம் அறிவுறுத்தியுள்ளது.
தேர்ந்தெடுக்கப்பட்ட பஞ்சாயத்து பிரதிநிதிகள், ஆசிரியர்கள், ஆஷா பணியாளர்கள் போன்றோருக்கு விரல்களில் பயன்படுத்தும் ஆக்சி மீட்டர்கள், என்-95 முகக் கவசங்கள், உடல் வெப்ப பரிசோதனைக் கருவிகள், கிருமிநாசினிகள் முதலிய பாதுகாப்பு வசதிகள் வழங்கப்பட்டு முன்கள தன்னார்வலர்களாக அவர்களை இந்தப் பிரச்சாரத்தில் ஈடுபடுத்துமாறு மாநில அரசுகள் கேட்டுக் கொள்ளப்பட்டுள்ளன.
பரிசோதனை/ தடுப்பூசி மையங்கள், மருத்துவர்கள், மருத்துவமனை படுக்கைகள் போன்றவற்றின் அண்மைய தகவல்களை ஊரக மக்களுக்கு வழங்குவதற்காக பஞ்சாயத்து அலுவலகங்கள், பள்ளிக்கூடங்கள், பொது சேவை மையங்கள் போன்ற தொழில்நுட்பத்துடன் கூடிய உள்கட்டமைப்பை மாநில அரசுகள் பயன்படுத்திக் கொள்ளுமாறு அமைச்சகம் அறிவுறுத்தியுள்ளது.
ஏழை மக்களுக்கு கிராம அளவில் நிவாரண உதவிகளை வழங்குவதற்காக ரேஷன் பொருட்களின் விநியோகம், குடிநீர் வழங்கல், துப்புரவு, மகாத்மா காந்தி தேசிய ஊரக வேலைவாய்ப்பு உறுதித் திட்டம் போன்றவற்றில் மத்திய மற்றும் மாநில அரசுகளின் திட்டங்களைப் பயன்படுத்திக் கொள்ளுமாறு பஞ்சாயத்து ராஜ் அமைச்சகம் கேட்டுக் கொண்டுள்ளது.
பஞ்சாயத்து ராஜ், ஊரக மேம்பாடு, சுகாதாரம், வருவாய், பெண்கள் மற்றும் குழந்தைகள் நலன், கல்வி உள்ளிட்ட துறைகளின் அதிகாரிகள் அடங்கிய கண்காணிப்புக் குழுவை வட்டார, மாவட்ட மற்றும் மாநில அளவில் உருவாக்கி, கொவிட் பெருந்தொற்றின் தடுப்பு நடவடிக்கைகள் மற்றும் அது சம்பந்தமான பொது சுகாதார விஷயங்களில் கிராம பஞ்சாயத்துகள் மற்றும் அதன் குழுக்களின் செயல்பாடுகளை கண்காணிக்குமாறு பஞ்சாயத்து ராஜ் அமைச்சக செயலாளர் திரு சுனில் குமார் கோரிக்கை விடுத்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717682
----
(Visitor Counter : 175
பிரதமர் அலுவலகம்
தேசிய அறிவியல் தினத்தையொட்டி அனைத்து விஞ்ஞானிகளுக்கும் புதிய கண்டுபிடிப்பாளர்களுக்கும் பிரதமர் வாழ்த்து தெரிவித்துள்ளார்
தேசிய அறிவியல் தினத்தையொட்டி அனைத்து விஞ்ஞானிகளுக்கும் புதிய கண்டுபிடிப்பாளர்களுக்கும் பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டரில் பிரதமர் கூறியிருப்பதாவது;
“தேசிய அறிவியல் தினத்தன்று அனைத்து விஞ்ஞானிகள் மற்றும் புதிய கண்டுபிடிப்பாளர்களுக்கு எனது வாழ்த்துக்கள். அறிவியல் உலகின் இந்தியா எண்ணற்ற முயற்சிகளை மேற்கொண்டுவருகிறது. ஆராய்ச்சிக்கும், புதிய கண்டுபிடிப்புக்குமான சூழலை வளர்த்து வருகிறது.”
சுற்றுலா அமைச்சகம்
தங்கும் இல்லங்களின் மேம்பாடு மற்றும் பயிற்சி பயிலரங்கு : டார்ஜிலிங்கில் நாளை தொடக்கம்
‘வியக்கத்தகு இந்தியாவின் தங்கும் இல்லம் மேம்பாடு மற்றும் பயிற்சி’ குறித்த 3 நாள் பயிலரங்கை டார்ஜிலிங்கில் மத்திய சுற்றுலாத்துறை இணையமைச்சர் திரு. பிரகலாத் சிங் படேல் நாளை தொடங்கி வைக்கிறார்.
கொல்கத்தாவில் உள்ள மத்திய சுற்றுலாத்துறை அமைச்சகத்தின், மண்டல அலுவலகம், கிழக்கு இமயமலைப் பகுதி சுற்றுலா ஏற்பாட்டாளர்கள் சங்கம் மற்றும் ஐஐஏஎஸ் மேலாண்மை பள்ளி ஆகியவற்றுடன் இணைந்து இந்த பயிலரங்கை பிப்ரவரி 22 ஆம் தேதி முதல் 24 ஆம் தேதி வரை நடத்துகிறது.
இதில், தங்கும் இல்லங்களின் விருந்தோம்பல் திறனை மேம்படுத்துவது குறித்த பயிற்சி அளிக்கப்படும்.
டார்ஜிலிங் மற்றும் கலிம்பாங் மாவட்டங்களில் தங்கும் இல்லங்கள் பிரபலம் அடைந்து வருகின்றன.
சுற்றுலாக்களுக்கான தங்கும் இல்லங்களை அமைப்பதில் உள்ளூர் மக்கள் அதிகளவில் ஈடுபடுகின்றனர். ஆனால் இவர்களுக்கு போதிய விருந்தோம்பல் பயிற்சி இல்லை.
அதற்காக இங்குள்ள 450 தங்கும் இல்லங்களின் உரிமையாளர்களுக்கு விருந்தோம்பல் , பழக்க வழக்கங்களின் திறன், விற்பனை திறன் இவற்றை அதிகரிப்பது குறித்து பயிற்சி இலவசமாக அளிக்கப்படுகிறது.
இந்த பயிலரங்கு காலை 10 மணிக்கு தொடங்கி மதியம் 3 மணிவரை நடைபெறும்.
பயிலரங்கத்துக்குப்பின் சுற்றுலா ஏற்பாட்டாளர்கள் மற்றும் சுற்றுலா ஏஜென்ட்டுகளின் கூட்டத்துக்கும் ஏற்பாடு செய்யப்பட்டுள்ளது.
உள்ளூர் மக்களின் விருந்தோம்பல் திறனை அதிகரிப்பது, சுற்றுலா தொடர்பான அனைத்து வசதிகளையும் அதிகரிப்பதே இந்த பயிலரங்கின் முக்கிய நோக்கம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699736
(Visitor Counter : 105
நிதி அமைச்சகம்
மார்ச் மாதத்தில் ரூ.97,597 கோடி ஜிஎஸ்டி வரி வசூல்
சென்ற மாதத்தில்  ரூ.97,597 கோடி ஜிஎஸ்டி  வசூலாகியுள்ளது. இதில் ரூ.19,183 கோடி சிஜிஎஸ்டி-யும், ரூ.25,601 கோடி எஸ்ஜிஎஸ்டி-யும், ரூ.44,508 கோடி ஐஜிஎஸ்டி-யும் , தீர்வை ரூ.8,306 கோடி  அடங்கும்.
விரிவான விவரங்களுக்கு இந்த இணைப்புக்கு செல்லவும்:
https://pib.gov.in/PressReleseDetail.aspx?PRID=1609919
(Visitor Counter : 193
பெண்கள் மற்றும் குழந்தை நலன் அமைச்சகம்
பணிபுரியும் பெண்களுக்கான விடுதிகள் : தமிழ்நாடு, புதுச்சேரியில் 68 விடுதிகள்
நாடு முழுவதும் பணிபுரியும் பெண்களுக்காக 500 விடுதிகள் கட்டப்பட்டுள்ளதாக மகளிர் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி சுபின் இரானி தெரிவித்துள்ளார்.
மக்களவையில் இன்று கேள்வி ஒன்றுக்கு எழுத்து மூலம் அளித்த பதிலில் இதனை தெரிவித்த அமைச்சர் இவற்றில் 31,657 பேர் தங்குவதற்கு வசதி உள்ளது என்றும், ஆனால் இதுவரை 15,007 பேர் தங்கியிருப்பதாகவும், காலியாக 16,763 அறைகள் உள்ளதாகவும் கூறினார்.
தமிழ்நாட்டில் 1065 பேர் தங்குவதற்கு வசதியாக 65 விடுதிகள் உள்ளன. இவற்றில் 335 அறைகளில் பெண்கள் தங்கியுள்ளனர். 730 அறைகள் காலியாக உள்ளன. இந்த விடுதிகளை பராமரிக்க 2021-22 நிதியாண்டில் ரூ.350.25 லட்சம் நிதி விடுவிக்கப்பட்டுள்ளது.
புதுச்சேரியில் 217 பேர் தங்குவதற்கு வசதியாக 3 விடுதிகள் கட்டப்பட்டுள்ளன. 135 பேர் அறைகளில் தங்கியுள்ள நிலையில் 82 அறைகள் காலியாக உள்ளன என்ற தகவலும் அமைச்சரின் பதிலில் இடம் பெற்றுள்ளது.
நாடு முழுவதும் உள்ள மகளிர் தங்கும் விடுதிகளுக்கு 2021-22- நிதியாண்டில் ரூ.1162.87 லட்சம் விடுவிக்கப்பட்டுள்ளது.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1795473
இளைஞர் நலன் மற்றும் விளையாட்டு அமைச்சகம்
அஹமதாபாத் விரைவில் உலகின் மிகப்பெரிய விளையாட்டு நகரமாக உருவாகும் என 36-வது தேசிய விளையாட்டுப் போட்டிகளின் தொடக்க விழாவில், உள்துறை அமைச்சர் அமித்ஷா அறிவிப்பு
அஹமதாபாதின் டிரான்ஸ்டேடியாவில் உள்ள ஈகேஏ அரங்கில், 36-வது தேசிய விளையாட்டுப் போட்டிகளுக்கான பாடல் மற்றும் இலச்சினையை மத்திய உள்துறை அமைச்சர் திரு.அமித்ஷா வெளியிட்டார். குஜராத் முதல்வர் பூபேந்திர படேல், மத்திய விளையாட்டுத்துறை அமைச்சர் அனுராக் தாக்கூர் உள்ளிட்டோர் இந்நிகழ்ச்சியில் கலந்து கொண்டனர்.
பத்தாயிரத்துக்கும் மேற்பட்டோர் திரண்டிருந்த நிகழ்ச்சியில் உரையாற்றிய மத்திய உள்துறை அமைச்சர் அமித்ஷா, அஹமதாபாத் நகரம் விரைவில் உலகின் மிகப்பெரிய விளையாட்டு நகரமாக உருவாகும் என்று தெரிவித்தார். மேலும், “பத்து ஆண்டுகளுக்கு முன் திரு.மோடி இங்கு பிரதமராக இருந்தபோது, மாபெரும் விளையாட்டு நிகழ்ச்சியை தொடங்கினார். அப்போது, உலகின் எந்த விளையாட்டுகளிலும் குஜராத் இடம்பெறவில்லை” என்று கூறினார்.
“தற்போது உலகின் மிகப்பெரிய விளையாட்டு மைதானமான நரேந்திர மோடி விளையாட்டரங்கம் இங்கு உள்ளது. விரைவில் உலகின் மிகப்பெரிய விளையாட்டு நகரத்தையும் நாங்கள் உருவாக்குவோம்” என்று தெரிவித்தார்.
காந்தி நகர் நாடாளுமன்ற உறுப்பினரான மத்திய உள்துறை அமைச்சர், குஜராத் முதல்வர் திரு.பூபேந்திர படேல், மத்திய இளைஞர் விவகாரங்கள் மற்றும் விளையாட்டுத்துறை அமைச்சர் அனுராக் தாக்கூர் உள்ளிட்டோர் தொடக்க நிகழ்ச்சியில் கலந்து கொண்டனர். செப்டம்பர் 29 முதல் அக்டோபர் 29 வரை, குஜராத்தின் ஆறு நகரங்களில், மாபெரும் விளையாட்டு நிகழ்ச்சிகள் நடைபெறவுள்ளன.
நிகழ்ச்சியில் பேசிய பூபேந்திர படேல், “ஒருகாலத்தில் குஜராத்திகள் வணிகர்களாகவே பார்க்கப்பட்டோம். ஆனால், திரு.மோடி, 11 ஆண்டுகளுக்கு முன், தொடங்கிய மாபெரும் விளையாட்டு நிகழ்ச்சி மிகப்பெரியதாக மாறி விட்டது. இந்நிகழ்ச்சியில், 55 லட்சம் இளைஞர்கள் பங்கேற்றனர். இதில் வெற்றி பெறுபவர்களுக்கு ரூ.29 கோடி ரூபாய் பரிசுத்தொகையாக வழங்கப்படுகிறது” என்று தெரிவித்தார்.
“7 ஆண்டுகளுக்குப் பிறகு மீண்டும் தேசிய விளையாட்டுப் போட்டிகள் நடைபெறுவதைக் கண்டு மகிழ்ச்சியடைவதாகவும், இது பிரம்மாண்டமாக இருக்கும்” என்றும் மத்திய விளையாட்டுத்துறை அமைச்சர் திரு.அனுராக் தாக்கூர் கூறினார். “பொதுவாகவே இதுபோன்ற பெரிய அளவிலான நிகழ்ச்சிக்கு ஏற்பாடு செய்ய பல ஆண்டுகள் ஆகும். குஜராத் இதை மூன்று மாதங்களுக்குள் செய்துள்ளது. குஜராத் முதல்வரின் இந்த முயற்சிக்கு நன்றி. இந்திய ஒலிம்பிக் சங்கம் எங்கள் முயற்சிக்கு மிகப்பெரிய ஆதரவை அளித்துள்ளது. 12,000-க்கும் மேற்பட்ட விளையாட்டு வீரர்கள், அதிகாரிகள் உள்ளிட்டோர் இந்த மாபெரும் நிகழ்ச்சியில் கலந்து கொள்வார்கள். அவர்கள் விளையாட்டுப் போட்டிகளை மட்டுமின்றி, இங்குள்ள பாரம்பரிய கர்பா கலைநிகழ்ச்சியையும் கண்டு ரசிப்பார்கள்” என்று அவர் குறிப்பிட்டார்.
இந்த நிகழ்ச்சியில் குஜராத் மாநில விளையாட்டுத்துறை அமைச்சர் திரு.ஹர்ஷ் சங்கவி, இந்திய ஒலிம்பிக் சங்க செயலாளர் திரு.ராஜீவ் மேத்தா உள்ளிட்ட விளையாட்டுத்துறை மற்றும் அரசியல் பிரமுகர்கள் கலந்து கொண்டனர்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856708
வணிகம் மற்றும் தொழில்துறை அமைச்சகம்
இந்தியாவின் ஏற்றுமதி இலக்கை விஞ்சி, 2021-22-ல் 417.8 பில்லியன் டாலரை எட்டியது
இந்தியாவின் ஏற்றுமதி முடிவடைந்த நிதியாண்டில் 417.8 பில்லியன் அமெரிக்க டாலராக அதிகரித்துள்ளது. 2022 மார்ச் மாதத்தில் 40.38 பில்லியன் என்ற அதிக அளவாக இருந்தது. இருந்து முந்தைய ஆண்டின் இதே காலத்தை விட 14.53% அதிகமாகும்.
2021 ஏப்ரல் முதல் 2022 மார்ச் வரையிலான காலத்தில், பெட்ரோலியம் அல்லாத பொருட்களின் வளர்ச்சி குறிப்பிடத்தக்க அளவில் இருந்தது. இது முந்தைய ஆண்டை விட 32.62% அதிகரித்து 352.76 பில்லியன் டாலராக இருந்தது.
இன்று செய்தியாளர்களைச் சந்தித்த மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல், பிரதமர் திரு நரேந்திர மோடியின் அழைப்பை ஏற்று இந்தியா உள்ளூர் பொருட்களை உலக அளவில் எடுத்துச் செல்வதில் உண்மையிலேயே ஈடுபட்டுள்ளது என்றார்.
இந்தியப் பொருளாதாரம் பல சாதனைகளை முறியடிக்கும் வகையில் வளரும் என்று நம்பிக்கை தெரிவித்த திரு கோயல், பிரதமர் நிர்ணயித்துள்ள மகத்தான இலக்குகளை எட்டும் திறனை நமது நாடு பெற்றுள்ளதாக தெரிவித்தார். இயலாததை இயன்றதாக்க, அயராமல் ஒன்றுபட்டு பாடுபட வேண்டும் என அவர் கேட்டுக்கொண்டார்.
மேலும் கூடுதல் தகவல்களுக்கு ஆங்கில செய்திக்குறிப்பை காணவும் : https://pib.gov.in/PressReleasePage.aspx?PRID=1812990
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கர்நாடகாவில் நாளை, ரூ.11,000 கோடி மதிப்பிலான 33 நெடுஞ்சாலை திட்டங்களுக்கு மத்திய அமைச்சர் நிதின் கட்கரி நாளை அடிக்கல்
கர்நாடகாவில் நாளை, ரூ.11,000 கோடி மதிப்பிலான 33 நெடுஞ்சாலை திட்டங்களுக்கு மத்திய சாலை போக்குவரத்து மற்றும் நெடுங்சாலைத்துறை அமைச்சர் நிதின் கட்கரி நாளை அடிக்கல் நாட்டுகிறார்.
இந்த காணொலி நிகழ்ச்சிக்கு கர்நாடக முதல்வர் திரு.பி.எஸ்.எடியூரப்பா தலைமை தாங்குகிறார். மத்திய அமைச்சர்கள் திரு வி.கே.சிங், திரு கோவிந்த் எம்.கர்ஜோல், கர்நாடக துணை முதல்வர் மற்றும் கர்நாடக அமைச்சர்கள் ஆகியோர் இந்நிகழ்ச்சியில் கலந்து கொள்கின்றனர்.
பெங்களூரு, மைசூரு உட்பட மொத்தம் 33 இடங்களில் சாலைகள் அமைக்கப்படுகின்றன. சுமார் 1200 கி.மீ தூரத்துக்கு இந்த சாலைகள் ரூ.11 ஆயிரம் கோடி செலவில் அமைக்கப்படுகின்றன. இதன் மூலம் கர்நாடகாவில் சாலைகள் இணைப்பு மேம்படும், பொருளாதார வளர்ச்சிக்கு வழிவகுக்கும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1681728
பெண்கள் மற்றும் குழந்தை நலன் அமைச்சகம்
துணை ஊட்டச்சத்துக்கான செலவு விதிமுறைகள்.
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாடு அமைச்சர் திருமதி. ஸ்மிரிதி சுபின் இராணி கீழ்காணும் தகவல்களை அளித்தார்.
2016 மே மாதத்திற்கான சராசரி நுகர்வோர் விலைக் குறியீடு-கிராமப்புற தொழிலாளர் அடிப்படையில் 2017-ல் செலவு விதிமுறைகள் திருத்தப்பட்டன.
துணை சத்துணவுத் திட்டத்தின் கீழ் பயனாளிகளுக்குத் தயாரிக்கப்படும் சமையல் வகைகள் முக்கியமாக அரிசி, கோதுமை மற்றும் தினை போன்ற உணவு தானியங்களைக் கொண்டு செய்யப்படுக்கின்றன.
இந்த உணவு தானியங்கள் மாநிலங்களுக்கு முறையே ரூ 3, ரூ 2 மற்றும் ரூ 1 என்ற மானிய விலையில் வழங்கப்படுகின்றன. உணவு தானியங்களின் மானிய விகிதங்களைக் கருத்தில் கொண்டு, தேசிய உணவுப் பாதுகாப்புச் சட்டம் 2013-ன் அட்டவணை-I இன் கீழ் வழங்கப்பட்டுள்ள தேவைகளைப் பூர்த்தி செய்ய இந்தத் தொகைகள் போதுமானதாக இருப்பது கண்டறியப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784145
பிரதமர் அலுவலகம்
மிர்சாப்பூரில் பிரதமர் பன்சாகர் கால்வாய் திட்டத்தை நாட்டுக்கு அர்ப்பணித்தார்.
பிரதமர் திரு நரேந்திர மோடி மிர்சாப்பூரில் இன்று  பன்சாகர் கால்வாய் திட்டத்தை நாட்டுக்கு அர்ப்பணித்து வைத்தார். இந்தத் திட்டம் இந்த மண்டலத்தின் பாசன வசதியை பெரிய அளவில் மேம்படுத்தும். உத்தரபிரதேச மிர்சாப்பூர், அலகாபாத் மாவட்டங்களின் விவசாயிகளுக்கு பெரும் பயனை அமைப்பதாக இத்திட்டம் அமையும்.
பிரதமர் திரு நரேந்திர மோடி, மிர்சாப்பூர் மருத்துவக் கல்லூரிக்கு அடிக்கல் நாட்டினார். உத்தரபிரதேச மாநிலத்திற்கான 100 மக்கள் மருந்து மையங்களை அவர் தொடங்கி வைத்தார். சூனார் பகுதியின் பாலுகட் என்ற இடத்தில் கங்கை ஆற்றின் மேல் அமைக்கப்பட்டுள்ள பாலத்தை பிரதமர் அர்ப்பணித்தார். இந்தப் பாலம் மிர்சாப்பூருக்கும், வாரணாசிக்கும் இணைப்பு வசதியை தரும்.
நிகழ்ச்சியில் பேசிய பிரதமர், மிர்சாப்பூர் பகுதி மிகப் பெரிய திறன்களை தன்னகத்தே கொண்டது. மிர்சாப்பூரில் சூரிய சக்தி மின்சார உற்பத்தி நிலையத்தை திறந்து வைப்பதற்காக பிரான்ஸ் அதிபர் மேக்ரானுடன் இங்கு வந்ததை பிரதமர் நினைவு கூர்ந்தார்.
கடந்த இரண்டு நாட்களில் தாம் திறந்து வைத்த அல்லது அடிக்கல் நாட்டிய பல்வேறு மேம்பாட்டுத் திட்டங்கள் மற்றும் பணிகள் பற்றி பிரதமர் குறிப்பிட்டார்.
பன்சாகர் திட்டம் 40 ஆண்டுகளுக்கு முன் உருவானது என்றும் இத்திட்டத்திற்கு 1978-ல் அடிக்கல் நாட்டப்பட்டது என்றாலும் இந்தத் திட்டம் காலதாமதப்படுத்தப்பட்டது என்று பிரதமர் கூறினார்.
2014-க்கு பிறகு இந்தத் திட்டம் பிரதமரின் விவசாய நீர்ப்பாசனத் திட்டத்தின் ஒரு பகுதியாக இணைக்கப்பட்டு அதனை நிறைவேற்ற அனைத்து முயற்சிகளும் எடுக்கப்பட்டன என்று பிரதமர் கூறினார்.
விவசாயிகளின் நலன்களுக்கு என மத்திய அரசு எடுத்துள்ள நடவடிக்கைகள் குறி்த்து பேசிய பிரதமர், சமீபத்தில் கரீஃப் பருவ விளைபொருட்களுக்கான குறைந்தபட்ச ஆதரவு விலை உயர்த்தப்பட்டதையும் சுட்டிக்காட்டினார்.
ஏழை மக்களுக்கு குறைந்த விலையில் மருத்துவ வசதி வழங்கும், மக்கள் மருந்து மையங்கள் உள்ளிட்ட பல்வேறு நடவடிக்கைகள் குறித்து அவர் பேசினார். தூய்மை இந்தியா இயக்கம், நோய்களைக் கட்டுப்படுத்துவதில் சிறந்த பங்காற்றி வருவதாகவும் பிரதமர் கூறினார். மருத்துவ சிகிச்சை உறுதி அளிப்பு திட்டமான ஆயுஷ்மான் பாரத் விரைவில் செயல்படத் தொடங்கும் என்றார். மத்திய அரசின் இதர சமூக நலத்திட்டங்கள் குறித்தும் பிரதமர் பேசினார்.
------
(Visitor Counter : 111
மின்னணு மற்றும் தகவல் தொழில்நுட்பம்
மத்திய இணையமைச்சர் திரு ராஜீவ் சந்திரசேகர் துபாயில் புலம்பெயர்ந்த இந்தியர்களுடன் கலந்துரையாடல்
மத்திய மின்னணுவியல், தகவல் தொழில்நுட்பம், திறன் மேம்பாடு மற்றும் தொழில்முனைவுத் துறை இணை அமைச்சர் திரு ராஜீவ் சந்திரசேகர், இந்தியா இன்று உலக வளர்ச்சியின் கலங்கரை விளக்கமாக உள்ளது, இது இந்தியாவின் முந்தைய நிலையை மாற்றிய ஒரு துடிப்பான தலைமையாலும், துணிச்சலான சீர்திருத்தங்களாலும் சாத்தியமானது என்று கூறினார்.
ஐக்கிய அரபு அமீரகத்தின் துபாயில் சனிக்கிழமை நடைபெற்ற விஸ்வ சத்பவனா நிகழ்ச்சியில் புலம்பெயர்ந்த இந்தியர்களிடையே உரையாற்றிய திரு ராஜீவ் சந்திரசேகர், “இந்தியா இப்போது இருக்கும் இடத்தில் இருந்து, வரும் 25 ஆண்டுகளில் அமிர்த காலத்தில், இந்தியா மட்டுமே முன்னேற முடியும், அதுவே அதன் வளர்ச்சிப் பயணத்தின் இயல்பான அடுத்த கட்டமாக இருக்கும்’’ என்றார்.
பிரதமர் திரு நரேந்திர மோடியின் தலைமைத்துவம், விரிவான சீர்திருத்தங்கள், டிஜிட்டல் இந்தியா, திறன் இந்தியா, ஸ்டார்ட் அப் இந்தியா போன்ற அரசின் முதன்மைத் திட்டங்களின் வெற்றி ஆகியவை, செயலிழந்த ஜனநாயகம் பற்றிய இந்தியாவின் முந்தைய நிலையை மாற்றியமைத்துள்ளன என்று அமைச்சர் கூறினார்.
இந்திய புலம்பெயர்ந்தோர் பெருமளவில் கலந்துகொண்ட நிகழ்ச்சியில், பிரதமர் நரேந்திர மோடியின் 20 ஆண்டுகால தலைமைத்துவத்தின் தாக்கம் பற்றிய இரண்டு புத்தகங்களை திரு சந்திரசேகர் வெளியிட்டார். இந்நிகழ்ச்சியை என்ஐடி அறக்கட்டளை ஏற்பாடு செய்திருந்தது.
குடியரசுத் தலைவர் செயலகம்
ஜனநாயக அமைப்பில், விவாதம் சர்ச்சையாக மாற அனுமதிக்காத பேச்சுவார்த்தைதான் சிறந்த வழிமுறை: குடியரசுத் தலைவர் திரு. ராம்நாத் கோவிந்த்
ஜனநாயக அமைப்பில், விவாதம் சர்ச்சையாக மாற அனுமதிக்காமல், நடைபெறும் பேச்சுவார்த்தைதான் சிறந்த வழிமுறை என அகில இந்திய நாடாளுமன்ற, சட்டமன்ற பேரவைத் தலைவர்களின் 80வது கூட்டத்தில் குடியரசுத் தலைவர் திரு.ராம்நாத் கோவிந்த் கூறினார்.
நாடாளுமன்ற, சட்டமன்ற பேரவைத் தலைவர்களின் 80வது கூட்டத்தை குஜராத் மாநிலம் கெவாடியாவில், குடியரசுத் தலைவர் திரு.ராம்நாத் கோவிந்த இன்று தொடங்கி வைத்தார்.
நாடாளுமன்ற ஜனநாயகத்தில், ஆளுங்கட்சியுடன், எதிர்கட்சிகளுக்கும் முக்கிய பங்குள்ளது எனவும், இருதரப்பினர் இடையே நல்லிணக்கமும், ஒத்துழைப்பும், அர்த்தமுள்ள கலந்துரையாடலும் அவசியம் என குடியரத் தலைவர் கூறினார். அவையில் மக்கள் பிரதிநிதிகள் இடையே ஆரோக்கியமான விவாதம் நடைபெற இணக்கமான சூழலை ஏற்படுத்துவதும், மரியாதையான பேச்சுவார்த்தையையும், விவாதத்தையும் ஊக்குவிப்பதும் அவைத் தலைவர்களின் பொறுப்பு என அவர் கூறினார்.
நியாயம், நீதி ஆகியவை நமது நாடாளுமன்ற ஜனநாயக அமைப்பின் அடித்தளம் என குடியரசுத் தலைவர் கூறினார். அவையில் சபாநாயகரின் இருக்கை கவுரவத்தையும், கடமையையும் குறிக்கிறது. இது பாரபட்சமின்மை, நீதி மற்றும் நியாயத்தையும் குறிக்கிறது. இந்த உயர்ந்த லட்சியங்களுடன் அவைத் தலைவர்களின் செயல்பாடு இருக்க வேண்டும் என எதிர்பார்க்கப்படுகிறது.
மக்கள் நலனுக்கான மிகவும் பயனுள்ள வழிமுறையாக, ஜனநாயக அமைப்பு தன்னை நிரூபித்துள்ளது என குடியரசுத் தலைவர் குறிப்பிட்டார். அதனால்தான், நாடாளுமன்றம் மற்றும் சட்டமன்றத்தில் உறுப்பினராக இருப்பது கவரவமான விஷயம். மக்கள் நலனுக்காவும், நாட்டின் முன்னேற்றத்துக்காவும், அவை உறுப்பினர்களும், அவைத் தலைவரும் தங்களின் கவுரவத்தைப் பேணிக் காக்க வேண்டும். பேரவைத் தலைவர்களை உயர்ந்த இடத்தில் வைத்திருப்பதன் மூலம், எம்.பி.க்கள், எம்எல்ஏக்கள் தங்களுக்கும், நாடாளுமன்ற ஜனநாயகத்துக்கும் மரியாதையை தேடிக் கொள்கின்றனர்.
நாடாளுமன்றமும், சட்டமன்றங்களும், நமது ஜனநாயக அமைப்பின் தூண்கள். நாட்டு மக்களின் சிறந்த எதிர்காலத்துக்கு பணியாற்ற அவற்றுக்கு முக்கியமான பொறுப்பு உள்ளது. கடந்த சில தசாப்தங்களாக, மக்களின் எதிர்பார்ப்பும், ஆசைகளும், விழிப்புணர்வும் அதிகரித்துள்ளது. அதனால் நாடாளுமன்றம் மற்றும் சட்டமன்றங்களின் பங்கும், பொறுப்புகளும் அதிக கவனத்துக்கு வந்துள்ளன. ஜனநாயக விதிமுறைகளுக்கு உண்மையாக மக்கள் பிதிநிதிகள் இருக்க வேண்டும் என எதிர்பார்க்கப்படுகிறார்கள். மக்கள் எதிர்பார்ப்புகளுக்கு ஏற்ப வாழ்வதுதான் ஜனநாயக அமைப்புகள் மற்றும் மக்கள் பிரதிநிதிகளுக்கு முன்பு உள்ள மிகப் பெரிய சவால்.
இந்தாண்டு மாநாட்டின் கருப்பொருளான, ’பேரவை, நிர்வாகம், நீதித்துறை இடையே இணக்கமான ஒருங்கிணைப்பு’ பற்றி மகிழ்ச்சி தெரிவித்த குடியரசுத் தலைவர், ‘‘அரசின் மூன்று அங்கங்களான நிர்வாகம், பேரவை, நீதித்துறை ஆகியவை இணக்கத்துடன் செயல்படுகின்றன எனவும், இந்தப் பாரம்பரியம் இந்தியாவில் வலுவாக வேரூன்றியுள்ளது என கூறினார். இந்த மாநாட்டு விவாதத்தில் எடுக்கப்படும் முடிவுகளைப் பின்பற்றுவது மூலம் நமது ஜனநாயக அமைப்பு மேலும் வலுப்பெறும் என அவர் நம்பிக்கை தெரிவித்தார்.
நாட்டு மக்களின் நலன், குறிப்பாக ஏழைகள் மற்றும் பின்தங்கியவர்களின் முன்னேற்றம், நாட்டின் முன்னேற்றம் ஆகிய உயர்ந்த லட்சியங்களால் ஜனநாயக அமைப்பு நிர்வகிக்கப்படுகிறது என குடியரசுத் தலைவர் கூறினார். இந்த இலக்கை நோக்கி நிர்வாகத்தின் மூன்று அங்கங்களும், தொடர்ந்து பணியாற்றும் என அவர் நம்பிக்கை தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசிகளின் மொத்த எண்ணிக்கை: 80 கோடியைத் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 80 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 85,42,732 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 79,15,457 முகாம்களில் 80,43,72,331 தடுப்பூசிகள் போடப்பட்டுள்ளன.
கடந்த 24 மணி நேரத்தில் 38,945 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,26,71,167 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.68 சதவீதமாக உள்ளது.
தொடர்ந்து 84 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 30,773 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,32,158 ஆக உள்ளது. இது, நாட்டின் மொத்த பாதிப்பில் 0.99 சதவீதம் ஆகும்.
கடந்த 24 மணி நேரத்தில் 15,59,895 பரிசோதனைகளும், இந்தியாவில் இதுவரை மொத்தம் 55,23,40,168 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 86 நாட்களாக 3 சதவீதத்திற்கும் குறைவாக, 2.04 சதவீதமாகவும், தினசரி தொற்று உறுதி விகிதம் 1.97 சதவீதமாகவும் இன்று பதிவாகியுள்ளது. இந்த எண்ணிக்கை 20 நாட்களாக 3 சதவீதத்திற்குக் குறைவாகவும், தொடர்ந்து 103 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756183
-----
(Visitor Counter : 166
நுகர்வோர் நலன், உணவு மற்றும் பொது விநியோகம் அமைச்சகம்
நிவாரணப் பணிகளுக்காக இந்திய உணவுக்கழகத்திடமிருந்து நேரடியாக உணவு தானியங்களை கொள்முதல் செய்ய அரசு சாரா அமைப்புகளுக்கு அனுமதி
நாடு தழுவிய ஊரடங்கு நேரத்தில், ஆயிரக்கணக்கான ஏழைகளுக்கும், உணவு தேவைப்படும் மக்களுக்கும் சமைத்த உணவை வழங்கும் பணியில் அரசுசாரா நிறுவனங்களும், தொண்டு அமைப்புகளும் முக்கிய பங்கு வகித்து வருகின்றன. இந்த அமைப்புகளுக்கு தடையில்லாமல் உணவு தானியங்கள் கிடைப்பதை உறுதிப்படுத்த, இதுபோன்ற அமைப்புகளுக்கு கோதுமை, அரிசி ஆகியவற்றை மின்னணு ஏல முறை அடிப்படையில் இல்லாமல், திறந்தவெளி சந்தை விற்பனைத் திட்டத்தின்  விலையில் வழங்குமாறு இந்திய உணவு கழகத்துக்கு அரசு உத்தரவிட்டுள்ளது. இந்த அமைப்புகள், ஏற்கனவே நிர்ணயிக்கப்பட்ட விலையில், இந்திய உணவுக் கழகத்திடமிருந்து ஒரே நேரத்தில் ஒன்று முதல் 10 மெட்ரிக் டன் அளவுக்கு கொள்முதல் செய்துகொள்ளலாம். நாட்டில் 2 ஆயிரத்துக்கும் மேற்பட்ட கிடங்குகளுடன் இந்திய உணவுக் கழகம் செயல்பட்டு வருகிறது. இந்த அளவுக்கு கிடங்குகள் இருப்பதன் மூலம், இந்த நெருக்கடியான நேரத்தில் அரசு சாரா அமைப்புகளுக்கு உணவுதானியங்கள் தடையின்றி கிடைப்பது உறுதிப்படுத்தப்படும். இடம்பெயர்ந்து வந்திருக்கும் தொழிலாளர்கள் மற்றும் ஏழை மக்களுக்கு நிவாரண முகாம்களை அமைத்து உணவு வழங்க முடியும். உணவுதானியங்கள் தேவைப்படும் மக்களுக்கு வழங்கப்படுவதை உறுதிப்படுத்தும் வகையில், அரசு சாரா அமைப்புகளுக்கு வழங்கப்பட்ட உணவுதானியங்கள் குறித்த விவரங்கள், மாவட்ட ஆட்சியர்களுக்குத் தெரிவிக்கப்பட வேண்டும். உணவுதானியங்களை நாடு முழுமைக்கும் விரைந்து கொண்டு செல்வதற்காக, ஊரடங்கு காலம் தொடங்கியது முதலே, உபரி மாநிலங்களிலிருந்து 22 லட்சம் டன் உணவு தானியங்களை இந்திய உணவுக்கழகம் அனுப்பியுள்ளது. பிரதம மந்திரியின் ஏழைகள் நலனுக்கான உணவுத்திட்டத்தின் கீழ், இலவசமாக விநியோகிப்பதற்காக மாநில அரசுகளுக்கு 10 லட்சம் டன் உணவுதானியங்களை ஏற்கனவே வழங்கியுள்ளது.
மார்ச் 24, 2020 முதல் தேசிய உணவுப் பாதுகாப்பு சட்டத்தின் கீழ், வழக்கமான உணவு தானிய ஒதுக்கீட்டுத் தேவையை எதிர்கொள்ள மாநில அரசுகளுக்கு 32 லட்சம் டன் உணவுதானியங்களை இந்திய உணவுக் கழகம் வழங்கியுள்ளது. ஒவ்வொரு மாநிலம் மற்றும் யூனியன் பிரதேசங்களில் உள்ள உணவுதானிய இருப்பு நிலவரம் உன்னிப்பாக கண்காணிக்கப்படுகிறது. மேலும், அனைத்து இடங்களிலும் போதுமான அளவில் இருப்பு இருப்பது உறுதிசெய்யப்பட்டுள்ளது. ஏப்.7, 2020 நிலவரப்படி, இந்திய உணவுக் கழகத்தில் 5.442 கோடி மெட்ரிக் டன்  உணவுதானியங்கள் உள்ளன. பொது விநியோகத் திட்டம் மற்றும் பிற அரசுத் திட்டங்களுக்குப் போதுமான உணவு தானியங்கள் விநியோகிக்கப்படுவதை உறுதிப்படுத்துவதுடன், எந்தவொரு விலை உயர்வும் ஏற்படாமல் தடுக்கும் வகையில், திறந்தவெளி சந்தையில் விநியோகம் இருப்பதையும் இந்திய உணவுக்கழகம் உறுதிப்படுத்தியுள்ளது. விநியோகம் மற்றும் விலையை சரிசெய்யும் வகையில், திறந்தவெளி சந்தை விற்பனைத் திட்டத்தின் கீழ், மாவட்ட ஆட்சியர்களின் பரிந்துரையின் அடிப்படையில், மாநில அரசுகளுக்கு அரிசியும், மாவு ஆலைகளுக்கு கோதுமையும் வழங்கப்படுகிறது. இதுவரை 1.45 லட்சம் மெட்ரிக் டன் கோதுமையும், 1.33 லட்சம் மெட்ரிக் டன் அரிசியும் ஒதுக்கீடு செய்யப்பட்டுள்ளது. ஊரடங்கு அமலில் உள்ள காலத்தில், நாடு முழுவதும் உணவு தானியங்கள் வழக்கமான அளவில் விநியோகம் செய்வதை உறுதிப்படுத்துவதற்காக அனைத்து முயற்சிகளும் மேற்கொள்ளப்பட்டு வருகின்றன.